

**СТОЛИЧНА ОБЩИНА**



**РЕГ. № СОА21-ВК66-955-[3]/10.02.2021 г.**

ДО

Г-Н ТОМА БЕЛЕВ

ОБЩИНСКИ СЪВЕТНИК

СТОЛИЧЕН ОБЩИНСКИ СЪВЕТ

ЧРЕЗ:

Г-Н ЕЛЕН ГЕРДЖИКОВ

ПРЕДСЕДАТЕЛ НА СТОЛИЧЕН

ОБЩИНСКИ СЪВЕТ

**ОТНОСНО:** *Питане с рег. №СОА21-ВК66-955/01.02.2021 г.*

**Уважаеми г-н Белев,**

По поставените въпроси Ви предоставям информация от Направление „Архитектура и градоустройство“ и дирекция „Зелени системи“ на Столична община.

Столична община, в частност, дирекция „Зелена система“, която има правомощия да разрешава и отказва премахването на дървета, не е давала разрешение за премахване на дървета на тротоара на ул. „Брегалница“. По описания случай в дирекцията не са постъпвали официални сигнали или становища за премахване на посочената дълготрайна алейна растителност. Дирекция „Зелена система“ изиска информация от администрацията на район „Възраждане“ за постъпили сигнали на посочения адрес. По информация от районната администрация на 21 януари 2021 г. е извършена съвместна проверка на експерти на район „Възраждане“ и Столичен инспекторат, които са констатирали, че техническият ръководител на новостроящата се многофамилна сграда в УПИ I-15, кв. 132, м. „Зона Б-4“, с адм. адрес ул. „Кирил и Методий” № 141, еднолично е възложил премахването на двете дървета, което е извършено без да има издаден какъвто и да е разрешителен документ. Установено е още, че тротоарната настилка е разбита и са заличени посадните гнезда на дърветата, в нарушение на чл. 44, ал. 1, от *Наредбата за изграждане, поддържане и опазване на зелената система на Столична община (НИПОЗССО)*. За извършените нарушения е съставен констативен протокол с приложен снимков материал от извършената проверка, на основание на който е изготвен и връчен акт за административно нарушение на 05.02.2021 г.

От служители на дирекция „Общински строителен контрол“ е извършена проверка по документи в архива на НАГ-СО, при която се установи, че за обект „многофамилна жилищна сграда с подземен паркинг“ в п.и. и идентификатор 68134.301.129, съставляващ УПИ I-15, кв. 132, м. „Зона Б-4“, гр. София, район „Възраждане“- СО“ се съхранява инвестиционен проект, одобрен от арх. Влади Калинов на 05.09.2018 г., чиито правомощия са му били предоставени със заповед № РА50-395/14.06.2017 г. на главния архитект на Столична община. Проектът е послужил като основание за издаване на Разрешение за строеж № 237/21.09.2018 г. на Главния архитект на Столична община, което е влязло в сила. От одобрения проект, част „вертикално планиране“ е видно, че в тротоара пред фасадата на сградата към ул. „Брегалница“ има 3 бр. съществуващи дървета. Предвидените по проект гаражи в партера с изход към улицата са съобразени с въпросните дървета, те не пречат на паркирането и не се предвижда премахването им, което можете да видите в приложения Проект за Вертикално планиране.

**ПРИЛОЖЕНИЕ:**

****

**С УВАЖЕНИЕ,**

